Serbskopazličanske sportnišćo spočatk awgusta přepodadźa
Njebjelčicy (JK/SN). Hłowny wobsah wčerawšeho posedźenja Njebjelčanskeje gmejnskeje rady bě, aktualizować a wudospołnić wustawki wobtwarjenskich planow. Po tym zo běchu Budyski krajnoradny a dalše zarjady swoje stejišćo k móžnym emisijam a jich wliwej na wobtwarjenje zwuraznili, wobzamknychu radźićeljo wustawki wobtwarjenskeho plana za dźěl Njebjelčic Lindach. Za Miłoćicy a Serbske Pazlicy wobzamknychu zapřijimowanske wustawki a zažne wobdźělenje zjawnosće při twarskich rozsudach. Nimo toho su wjacorym twarskim próstwam wobydlerjow z teritorija gmejny přihłosowali.
ces_Latn szl_Latn